Gouezel penn-da-benn e oa Bro-Skos an XIvet kantved a-fet doare, hengoun hag ensavadurioù daoust da levezon ar Skandinaved hag an Angled staliet tro-dro. Kalon ouezel ar vro a grogas da vout krignet e 1070 pa zimezas roue ar Skosiz  Maol Chalaim III Ceann Mòr (Malcolm Canmore) gant Margaret (a orin Angl-ha-Saoz) ; Margaret a gave dezhi e oa he chefridi kas war-raok ar soñjoù angl-normant, ar pezh a gendalchas he hêred dober. O mab yaouankañ David a zegasas ar feodelezh e Bro-Skos en ur roiñ douaroù da Flamanted, Normanted ha Breizhiz evit lakaat galloudoù all etre e rouantelezh ha douaroù Gouezeled an hanternoz hag ar chornôg. Lakaat nann Gouezeled e penn ar chuzulioù-kêr a oa un doare all da wriziennañ ar saozneg evel yezh ar  galloud hag al levezon e lodennoù pobletañ ha strujusañ ar vro. Erlechiet e voe tamm-ha-tamm ar gouezeleg gant ar politikerezh-se er chreisteiz hag er reter, ken ma ne oa mui implijet er XVvet kantved nemet en Uheldirioù hag en Inizi Gall. An hevelep tra a zegouezhe e Bro-Iwerzhon dar mare-se.